১৯৮৬ সালে, ব্যাটারির মাধ্যমে চলে এমন পোর্টবল বা বহনযোগ্য কম্পিউটারের সংখ্যা ছিল পুরো কম্পিউটার বাজারের মাত্র ২ ভাগ।[৭৪] কিন্তু ল্যাপটপ দিন দিন জনপ্রিয় হয়ে ওঠে ব্যক্তিগত এবং ব্যবসায়িক উভয় ক্ষেত্রে ব্যবহারের জন্য।[৭৫] ২০০৭ সালে প্রায় ১০৯ মিলিয়ন নোটবুক পিসি সারা বিশ্বে ছাড়া হয়। ২০০৬ সালের তুলনায় যা ৩৩ ভাগ বেশি।[৭৬] ২০০৮ সালে ১৪৫.৯ মিলিয়ন নোটবুক বিক্রি হবে বলে ধারনা করা হয়। এবং ২০০৯ সালে তা বেড়ে ১৭৭.৭ মিলিয়ন হবে বলে ধারনা করা হয়।[৭৭] ২০০৮ সালে‌ই পুরো বছরের চতুর্থাংশের মধ্যে তৃতীয় ভাগেই (কোম্পানিগুলো গণনার সুবিধার্থে এক বছরকে চারভাগে ভাগ করে মানে তিন মাসে এক ভাগ) বিশ্বব্যাপি নোটবুক পিসি ডেস্কটপকে ছাড়িয়ে যায়। যার পরিমাণ ছিল ৩৮.৬ মিলিয়ন আর ডেস্কটপ ছিল ৩৮.৫ মিলিয়ন।[৭৫][৭৮][৭৯][৮০]